কেউ লুকিয়ে আপনার ওয়াই ফাই ব্যবহার করলে জানবেন কীভাবে?

এখন প্রায় প্রত্যেকের বাড়িতেই ওয়াই-ফাইয়ের (Wifi) ব্যবহার দেখা যায়। ঠিক সেরকমই পাল্লা দিয়ে শুরু হয় সমস্যাও। এরই মাঝে আরও একটা সমস্যার সম্মুখীন হতে হয় সেটি হল ধীর গতি। এর কারণ শুধু রাউটারের সমস্যা নয়, অনেক সময় ওয়াই-ফাই হ্যাক হলেও কিন্তু এমন সমস্যা হতে পারে। অর্থাৎ অনেক সময় আমাদের অজান্তেই আমাদের নেটওয়ার্কের (Wifi) অধীনে অনেকে চলে এসে লুকিয়ে ব্যবহার করতে শুরু করে।

তবে এবার খুব সহজ কিছু উপায়ে বুঝতে পারবেন আপনার ওয়াই-ফাই হ্যাক হয়েছে কি না। অর্থাৎ লুকিয়ে কারা আপনার ওয়াই-ফাই ব্যবহার করছে।

আরও পড়ুন: ভূমিকম্পের আগাম বার্তা দেবে গুগল

এজন্য আপনার ওয়াই-ফাই রাউটারে লগইন করুন, আপনি যে কোম্পানির রাউটারই ব্যবহার করেন, তাতে এটি সহজেই চেক করতে পারবেন।

রাউটারে লগইন করতে, ব্যবহারকারীর নাম এবং পাসওয়ার্ড প্রয়োজন। এছাড়া হোমপেজে ডিফল্ট আইপি ঠিকানা পাওয়া যায়।

ওয়াই-ফাইয়ের সঙ্গে কানেক্ট করা ডিভাইসগুলো খুঁজে বের করতে, ক্রোম ব্রাউজারে আপনার রাউটারের আইপি ঠিকানাটি খুলুন এবং লগইন করুন।

এরপরে আপনি দেখে নিতে পারবেন যে, আপনার ওয়াই-ফাইয়ের সঙ্গে কতগুলো ডিভাইস কানেক্ট হয়ে আছে। এবার আপনি যে যে ডিভাইসগুলোকে ডিসকানেক্ট করতে চান, সেগুলোকে সেখান থেকে সরিয়ে দিতে পারেন।